Bendroji aviacija

Bendroji aviacija () – civilinės aviacijos rūšis kuomet orlaiviai naudojami laisvalaikio, turizmo ar kitais tikslais (lėktuvų nuoma, ekskursijų organizavimas ir pan.), neturint iš anksto nustatyto tvarkaraščio ar maršruto, priešingai nei avialinijų veikloje. Taip pat šiai veiklai nepriklauso karo aviacija.Glossary for Pilots and Air Traffic Services Personnel (TP 11958E) Bendrojoje aviacijoje naudojami įvairūs orlaiviai – sklandytuvai, ultra lengvi orlaiviai, verslo klasės reaktyviniai lėktuvai ir kt. Didžioji dalis pasaulio aviacijos sudaro bendrosios aviacijos orlaivių eismas ir dauguma oro uostų aptarnauja tik šios aviacijos orlaivius.What is GA? 

Bendroji aviacija apima labai platų sąrašą veiklų – tiek komercinių, tiek nekomercinių, pavyzdžiui aeroklubai, skraidymo mokymas, orlaivių naudojimas žemės ūkyje, lengvųjų orlaivių priežiūra ir t. t.Crane, Dale: Dictionary of Aeronautical Terms, third edition, p. 238–239. Aviation Supplies & Academics, 1997. ISBN 1-56027-287-2

Už bendrąją aviaciją Europoje atsakinga 2003 m. įkurta Europos aviacijos saugumo agentūra.

Šiaurės Amerikoje didžioji dauguma oro uostų aptarnauja tik bendrosios aviacijos orlaivius – iš viso JAV ir Kanadoje yra apie 6 300 bendrosios aviacijos oro uostų, tuo tarpu avialinijas, vykdančias savo veiklą pagal nustatytus tvarkaraščius, aptarnauja apie 560 oro uostų.Nav Canada: Canada Flight Supplement – Canada and North Atlantic Terminal and Enroute Data Nav Canada, 2010. Pasak JAV Orlaivių savininkų ir pilotų asociacijos, bendrosios aviacijos veikla sukuria apie 1 procentą JAV BVP ir sukuria apie 1,3 milijono darbo vietų.AOPA USA’s General Aviation website.

Daugumoje šalių bendrąja aviacija ir jos saugumu rūpinasi nacionalinės aviacijos saugumo agentūros (Lietuvoje už tai atsakinga 2001 m. Civilinės aviacijos administracija), veikiančios pagal Tarptautinės civilinės aviacijos organizacijos taisykles.

 Šaltiniai 

Kategorija:Aviacija